|  |  |  |
| --- | --- | --- |
| **DHOMA E POSAÇME E GJYKATËS SUPREME TË KOSOVËS PËR ÇËSHTJE QË LIDHEN ME AGJENSINË KOSOVARE TË PRIVATIZIMIT** | **SPECIAL CHAMBER OF THE SUPREME COURT OF KOSOVO ON PRIVATIZATION AGENCY OF KOSOVO RELATED MATTERS** | **POSEBNA KOMORA VRHOVNOG SUDA KOSOVA ZA PITANJA KOJA SE ODNOSE NA KOSOVSKU AGENCIJU ZA PRIVATIZACIJU** |

*Rešenje od 27. februara 2014. – AC-II.-12-0169*

**Istorijat postupka i činjenično stanje:** [1] Dana 19 jula 2006, tužilac je podneo tužbu pred PKVS, traživši pravo vlasništva nad katastarskim parcelama br. … u površini od … ha „A. e B.“, katastarska parcela broj … „F.“ Površine … ha, katastarska parcela broj … u „S“ površine od … ha, katastarska parcela … „S“ površine … ha i katastarska parcela broj … u „S“, površine … ha, svaka katastarska parcela registrovana po posedovnom listu …

[2] PKVS, svojim rešenjem SCC-06-0334 od 10. oktobra 2006, prosledila je predmet Opštinskom sudu u M, sa pravom podnošenja žalbe pred PKVS.

[3] Dana 29 marta 207, pred Opštinskim sudom, prva grupa umešača *JM, HM, NM, ZM i SM*, sve zastupa advokat *AM*, podnela je zahtev za uključivanje u predmet jer su imali [zajedničku] imovinu i pravni interes u vezi predmeta spora ove tužbe.

[4] Dana 07 novembra 209, tužilac je podneo dodatak tužbi i tražio da se kao tuženi u tužbi priključe *M R M*, *Z O M*, *V M*, *Sa M*, *H M* i *N M*.

[5] dana 21 maja 2012, Opštinski sud u M., u presudi C.br…, utvrdio je tužiocu pravo vlasništva u vezi katastarskih parcela br… ukupne površine ha, i katastarske parcele br…. površine …, prema posedovnom listu …, katastarska zona M.

[6] Žalbe su podneli: KAP dana 11 jula 2012. godine, koja je dopunjena dana 31 decembra 2013. godine, umešači *J M*, *H M*, *N M*, *Z M* i *Sh M* su dana 19 jula 2012. godine i na kraju umešači *Z M* i *M M* dana 20 jula 2012.

[7] U svojim žalbama žalioci su osporili nadležnost Opštinskog suda u vezi sporne stvari i osporili su činjenično stanje na kojem je zasnovana ožalbena presuda. Žalioci su tražili poništavanje presude i ponovno suđenje pred PKVS.

[8] Žalba prvog žalioca pred PKVS je registrovana pod broj AC-II.-12-0184. Rešenjem Žalbenog veća od 23 novembra 2012, žalba u predmetu je pridružena predmetnoj žalbi u predmetu – AC-II-12-0169.

[9] Nalozima Žalbenog veća od 13 septembra 2012, naloženo je svim žaliocima da poštuju redovan žalbeni postupak i svaki žalilac je ispoštovao formalnosti.

**Pravno obrazloženje:** [10]Žalbe su prihvatljive i osnovane.

[11] Na osnovu člana 64.1 Aneksa, Žalbeno veće je odlučilo da ne održi usmenu raspravu o ovom predmetu i izostavilo je dostavljanje žalbi tuženoj strani shodno članu 10.9 ZPK i članu 60.2 Aneksa.

[12] Presuda Opštinskog suda u M. mora biti poništena.

Meritum žalbi i ocena Žalbenog veća

[13] Ožalbena presuda ne stoji, jer na osnovu spisa predmeta ispada da Opštinski sud nije imao nadležnost u vezi ove tužbe u vreme kada je odlučivao po tužbi. Ova postupak je nevažeći.

[14] rešenjem PKVS od 10.10.2006. godine tužba je prosleđena Opštinskom sudu u M u vezi žalbe podnete pred PKVS. Opštinski sud nije uspeo da reši predmete do maja 2012, pet meseci nakon stupanja na snagu ZPK dana 01 januara 2012.

[15] Član 4.4(i) ZPK pojašnjava da u vezi bilo koje tužbe, stvari predmeta ili postupka…

*Upućen pre stupanja na snagu ovog zakona: ako sud kojem je predmet prosleđen, danom stupanja na snagu ovog zakona, nije doneo nikakvu materijalnu odluko s obzirom na tu stvar, taj sud više nema nadležnost nad tom stvari i vratiće svu relevantnu dokumentaciju i predmetne spise Specijalnoj komori*

[16] Opštinski sud u M. je materijalno odlučio presudom od 25 maja 2012, više od pet meseci nakon stupanja na snagu ZPK. Opštinski sud nije trebao da sudi po ovoj tužbi i morao je da vrati predmet PKVS radi rešavanja.

[17] Na osnovu ovih razloga i shodno članu 4. ZPK i članu 5. ZPK, PKVS je od maja 2012. godine i nakon toga imala isključivu nadležnost u vezi tužbe. Postupak pred Opštinskim sudom je nevažeći i poništen [ispravno: presuda je poništena].

[18] Na osnovu ovih nalaza i shodno članu 10.10 ZPK odlučeno je kao u dispozitiv ovog rešenja.